Ivar Vidfadme

Ivar Vidfadme var en dansk sagnkonge, der optræder i flere sagaer.
Han kaldes ( dansk og , på svensk og flere andre sprog: Ivar Vidfamne, på latin (i Historia Norvegiæ): Iuarum cognomine Withfadm)

Herkomst og regering 

Ivar Vidfadme skulle være af den gamle skånske kongeslægt og derfor være begyndt som konge af Skåne. Ved list, svig, giftermål og krig skulle han have udstrakt sit magtområde til de øvrige danske lande samt Sverige, dele af Finland og Norge samt andre besiddelser
Det, der drejer sig om samlingen af alle danske landsdele under den samme konge, kunne tolkes, som Ivar Vidfadme er den første konge, der regerede over et samlet dansk rige.

Han var muligvis søn af Halfdan Snialli (også kaldet den veltalende) af Skåne (en bror til kong Gudrød af Skåne) med dennes kone Moeld hin Digre (den tykke). Suhm hævder, at han i en gammel beretning havde fundet, at Ivar Vidfadmes kone hed Guritha og var datter af den jyske kong Alf.

Ivar skulle have levet i sidste halvdel af det 7. århundrede og måske være død tæt på år 700. Efter hans død skulle han være fulgt af sit barnebarn den senere Harald Hildetand, søn af Ivars datter Aud (Auðr) og hendes første ægtefælle kong Rørek af Sjælland (Hrærekr slöngvanbaugi). Andre børn af Ivar end datteren Aud kender kilderne ikke. (Hervarar saga kalder Ivars datter Alfhild) .

Beskrivelsen af Ivar Vidfadme ud fra især Sögubrot gengives i Nordisk Conversationsleksikon, Anden Udgave, Tredie Bind, Kjøbenhavn, 1873, s. 861:

Hvad andet Ivar har brugt landene til end at skabe sig et større herrevælde, er vanskelligt at sige. Om han har taget hånd om forsvaret af rigets sydgrænse ved Dannevirke ved vi ikke, eller om dette har været overladt til hans stedfortræder eller underordnede i Jylland eller Sønderjylland, ved vi ikke noget om.

Alternativ teori 
Kirsten Møller har i bogen Vikingeætten. Brudstykker til et mønster fra 1997 fremsat den teori, at Ivar Vidfadme nok i virkeligheden er en litterær/historisk konstruktion, og at han er identisk med (eller et andet navn for) Ivar Benløs. Der ser dog ikke ud til at være andre, der har taget denne teori op til nærmere overvejelse.

Fodnoter

Kilder 
 Hyndluljóð Sophus Bugges udgave af den originale tekst
 Sangen om Hyndla, Hyndluljóð - i adskillige forskellige oversættelser (heimskringla.no)
 Sögubrot, til svensk ved C. G. Kröningssvärd (heimskringla.no)
 Ynglingesagaen på norrønt (heimskringla.no)
 Snorre Sturlason 'Heimskringla', Ynglingesaga, oversat af Jesper Lauridsen (heimskringla.no)
 Snorre Sturlesøns Norske Kongers Chronica Udsat paa Dansk aff H. Peder Claussøn, 1633 (archive.org)
 Den store saga om Olaf Tryggvesøn (Óláfs saga Tryggvasonar en mesta) Paa Dansk ved C. C. Rafn (heimskringla.no)
 Sagaen om Hervarar og Kong Heidrek, Oversat af G. Thorarensen (heimskringla.no)
 Hversu Noregr byggðist på norrønt (heimskringla.no)
 Hvordan Norge ble bygd, til norsk ved Kjell Tore Nilssen og Árni Ólafsson (heimskringla.no)
 Om Oplændingernes Konger, Paa Dansk ved C. C. Rafn (heimskringla.no)
 Njaala, elder Soga um Njaal Torgeirson og sønerne hans (Njáls saga på norsk)
 The Story of Burnt Njal (Njáls saga på engelsk)
 Langfeðgatal i Árni Magnússon Institute for Icelandic Studies Manuscrpt AM 415 - Alfræði íslenzk III: Landalýsingar m. fl., København, 1917–18, ss. 57–59 (original norrøn tekst) - Udgivet for Samfund til Udgivelse af gammel Nordisk Litteratur
 Historia Norvegiæ: A History of Norway and The Passion and Miracles of the Blessed Óláfr, Viking Society for Northern Research, 2001 (Web publication with corrections and supplementary note, 2008)
 Ágrip af sǫgu Danakonunga / Den oldnorske Saga om Danekongerne
 Rerum Danicarum fragmenta af Arngrim Jonsson
 Annales Sorani ad 1268 (tidligere kaldet: Annales Slesuicenses), fra Vedels "Additamenta 120".
 Jomsvikingernes saga fra Flatøbogen.
 Ættetavle fra Flatøbogen.
 "Haralds slægt fra Adam" fra Flatøbogen.
 Excerpta Catalogo Regum Sveciæ - trykt i Scriptores rerum Danicarum medii ævi, Tomus IV, 1776 (s. 619).

Claus Lund og Karsten Friis-Jensen har i 1984 forsøgt ud fra forskellige kilder at rekonstruere (eller give et overordnet indtryk af) den i hovedsagen tabte Skjoldunga saga. Resultatet heraf er samlet i:
 "Skjoldungernes saga", redaktion og tekstoversættelse af Claus Lund og Karsten Friis-Jensen, København, 1984

Øvrige henvisninger 
 Ivar Vidfadme i: Salmonsens Konversations Leksikon, Anden Udgave, Bind XII (1922), s. 731 & s. 732
 Ivar Vidfamne i: Nordisk familjebok, 2. udgave (Uggleupplagan), bind 12 (1910), sp. 1119
 Ivar Vidfadme i: Store Norske Leksikon

Personer fra vikingetiden
Danskere fra før år 1500
Nordiske folkesagnkonger